Document ID: /fineweb-2-swissfilter-quality_10-filterrobots/filtered/05601.jsonl.gz/93

15.06.2010.
"Treci entitet je cista iluzija": Covicev "pakt" sa Dodikom poput "dogovora" Bobana i Karadzica!
24SI - Treci entitet je jedna imaginarna kategorija, cista iluzija i od njegova stvaranja nema nista niti ce on ikada biti formiran, ma koliko to "bogohulno" zvucalo usima mnogih "velikih" Hrvata.
"Radi se zapravo o cistom predizbornom triku hrvatske "stozerne stranke" koji ima za cilj privlacenje naivnih biraca i skretanje paznje sa vaznijih zivotnih tema koji muce nase ljude. Niko nikada nije definisao sta je tacno taj entitet, koje su mu granice i koju teritoriju bi on obuhvacao, kakvo ce mu biti uredenje, sa kojim snagama ga se misli stvoriti. Svi oni koji vjeruju Draganu Covicu da ce on to provesti u velikoj su zabludi, jer za to ne postoje ni minimalni preduslovi", kazao je izmedu ostalog u intervjuu za e-posavina, fra Petar Jelec, clan Franjevacke provincije Bosne Srebrene, teolog i historicar.
- Fra Petre, kako komentarisete nedavna previranja u HSS-NHI-u i smjenu Ljiljane Lovric sa mjesta predsjednice te stranke?
Svaki ozbiljan analiticar nase drustveno-politicke situacije mogao je bez problema vidjeti kako je Ljiljana Lovric bila ubaceni "igrac" Dragana Covica za razbijanje ove stranke. Stoga me iznenaduje "naivnost" nekih iskusnih politicara iz te stranke koji su Ljiljanu Lovric uopste birali na tu funkciju, a sada se cude onom sto je ona uradila. Pokazalo se kako se HDZ BiH, na celu sa Covicem, bez ikakvih moralnih skrupula sluzi politickom i finansijskom korupcijom da unisti svoje neistomisljenike iz drugih hrvatskih stranaka. Nadam se da ce se HSS-NHI uspjeti izvuci iz ove krize, iako je steta vec nacinjena, tako da nije iskljucena mogucnost cijepanja stranke na HSS i NHI. Covic se, medutim, od hrvatskih stranaka potpisnika Kresevske deklaracije okrenuo svom vjernom uzoru i saradniku u "boljem" dijelu BiH - Miloradu Dodiku. Nekako mu bolje ide saradnja sa Dodikom nego i sa jednom od hrvatskih stranaka u BiH.
- Da li to onaj kontinuitet fasciniranosti nekih hrvatskih politicara srpskom politikom o cemu ste u vise navrata pisali spominjuci kako ona pocinje jos tamo od Tudjmana i nastavlja se do danas?
Da, radi se upravo o tome, a za potvrdu moje teze treba procitati mnogobrojne Tudjmanove stenograme, intervjue, odlicnu knjigu Jerke Zovaka o padu Bosanske Posavine i mnoge druge objavljene publikacije koje daju kompletnu sliku pogresne hrvatske politike prema BiH, posebno prema bosanskim Hrvatima. Nedavno su u Slobodnoj Bosni objavljeni stenogrami razgovora izmedu Brune Stojica, ministra odbrane tzv. Herceg Bosne i Branka Kvesica, sefa policije tzv. Herceg Bosne sa srpskim "bezbednjacima" Micom Stanisicem (ministar policije tzv. RS-a) i Momcilom Mandicem (ministar pravde tzv. RS) koji su vodeni na samom pocetku rata u Bosni i Hercegovini, (tacnije 5. maja 1992.) na relaciji Grude-Vraca, puno prije izbijanja sukoba izmedu Bosnjaka i Hrvata.
Tolika mrznja prema Bosnjacima i Bosni, neosjetljivost za druge, recimo posavske Hrvate koji u to vrijeme skupa sa Bosnjacima brane svoja ognjista uz ogromne ljudske i materijalne gubitke, zatim hvaljenje srpske politike i divljenje Karadzicu, izazivaju u covjeku mucninu i sramotu sto su takvi ljudi bili na celnim funkcijama hrvatskog naroda u vremenu kad su mnogi njihovi sunarodnjaci po Hrvatskoj i BiH ubijani od strane velikosrpskog agresora. U nekim medijima su objavljeni i izvaci iz dnevnika Ratka Mladica u kojima on na vise mjesta govori o dogovorima sa Hrvatima i saglasnosti njega, Prlica, Bobana i Karadzica kako su Muslimani "nasi zajednicki neprijatelji", kako cemo se "lako dogovoriti o zamjeni teritorija" i kako Bosnu i Hercegovinu kao "drzavu treba unistiti i podijeliti" izmedu Hrvata i Srba.
Tu su i precizni navodi isporuka nafte srpskim snagama koje su onda zarile i palile Bosanskom Posavinom, Sarajevom i drugim bh gradovima i selima, ostavljajuci iza sebe mnogu ucvijeljenu djecu, majke i oceve. Cak i ako se ne bi radilo o autenticnom rukopisu, dogadaji opisani u njemu se savrseno uklapaju u opstu sliku izdajnicke hrvatske politike prema vlastitom narodu i zemlji. Ako neko ne vjeruje Mladicevu dnevniku, neka svakako procita i nedavno objavljenu knjigu prvog predsjednika Hrvatskog sabora Žarka Domljana (Visoko podignimo zastavu) koji otvoreno govori o ambivalentnoj hrvatskoj politici prema BiH, o tome kako je Tudman Bosnu i Hercegovinu smatrao "neprirodnom tvorevinom", da je vjerovao Kadijevicu, JNA i svom "najneobrazovanijem ministru" Susku, mnogim laskavcima i sumnjivim tipovima oko sebe, vise nego ozbiljnim i kompetentnim Hrvatima, pogotovo ne Hrvatima iz Bosne. Vrlo je zanimljiv Domljanov osvrt da je Tudman prema BiH vodio politiku mimo odluka Hrvatskog sabora "putem hercegovackog kruga oko Mate Bobana, covjeka manjkavog obrazovanja i upravo opsjednuta mrznjom prema Muslimanima".
Tudjman, Susak i Boban su nanijeli toliku stetu bosanskim Hrvatima da ce se oni od nje oporavljati jos dugo vremena. Poslije njih je na scenu medu Hrvatima u BiH stupilo korumpirano i nesposobno vodstvo koje je vodilo, a i danas vodi politiku uskostranackih interesa i brige samo za jednu regionalnu grupu - hercegovacke Hrvate koji su, navodno, najugrozeniji dio hrvatskog korpusa u BiH. To je onaj proces koji je Ivan Lovrenovic lucidno nazvao hercegovinizacijom hrvatskog kulturnog i politickog identiteta bosansko-hercegovackih Hrvata (slican termin i tezu sam procitao i na Vasem portalu u jednoj od odlicnih kolumni Ljudevita Posavskog). Hercegovacki Hrvati jesu ugrozeni kao i drugi u ovoj zemlji, ali prije svega od "svojih", u ovom slucaju hrvatskih politicara koji vladaju njihovim selima i gradovima, koji unistavaju poduzeca, egzistenciju ljudi koji se usude ukazati na kriminal i korupciju, koji gase medije na hrvatskom jeziku kao i HNK Mostar, koji ne grade ceste i infrastrukturu u tim mjestima itd.
Vrlo je indikativno Domljanovo zapazanje kako je Tudjman vise vjerovao Kadijevicu, JNA i hercegovackom krugu oko Mate Bobana i Suska, krugu "neobrazovanih ljudi, prozetih mrznjom prema Muslimanima", nego ikom od bosanskih Hrvata, sto tada kao i sada pokazuje urgentnu potrebu da najprije unutar hrvatskog korpusa u BiH treba napraviti ravnopravnost izmedju bosanskih i hercegovackih Hrvata u vodenju politike i oblikovanju vlastitih interesa, a tek onda se moze govoriti o ravnopravnosti s drugim narodima.
- Sta je sa formiranjem tog famoznog treceg entiteta koji je postao omiljena mantra "stozerne hrvatske stranke" u BiH i mnogih hercegovackih Hrvata?
Treci entitet je jedna imaginarna kategorija, cista iluzija i od njegova stvaranja nema nista niti ce on ikada biti formiran, ma koliko to "bogohulno" zvucalo usima mnogih "velikih" Hrvata. Radi se zapravo o cistom predizbornom triku hrvatske "stozerne stranke" koji ima za cilj privlacenje naivnih biraca i skretanje paznje sa vaznijih zivotnih tema koji muce nase ljude. Niko nikada nije definisao sta je tacno taj entitet, koje su mu granice i koju teritoriju bi on obuhvacao, kakvo ce mu biti uredenje, sa kojim snagama ga se misli stvoriti. Svi oni koji vjeruju Draganu Covicu da ce on to provesti u velikoj su zabludi, jer za to ne postoje ni minimalni preduslovi. Apsurdno je i nemoguce da Covic iza leda Bosnjaka, kao sto su nekad radili Boban i Karadzic, misli sa Dodikom stvoriti treci entitet samo od teritorija Federacije (tacnije njega zanima samo zapadna Hercegovina), dok istovremeno pristaje na otpisivanje bosanske Posavine i drugih krajeva u kojima su Hrvati cinili vecinu stanovnistva. Na kraju, svi oni koji jos uvijek gaje nadu u formiranje tog entiteta trebaju znati da medunarodna zajednica nece dopustiti daljnje razbijanje drzave na jos jedan entitet.
(24sata.info)